སྐབས་དེར་༸གོང་ས་མཆོག་གིས་མོན་ཡུལ་ས་གནས་མང་ཚོགས་ཚོས་མགོན་པོ་༸གང་ཉིད་མཆོག་ལ་དད་པ་དང་དམ་ཚིགལ་རྒྱ་བཅས་གཡོ་བ་མེད་པའི་ནུས་པར་བརྟེན་ནས་ད་རེས་མགོན་པོ་༸གང་ཉིད་མཆོག་མོན་ཡུལ་ཁུལ་གྱི་ཆིབས་བསྒྱུར་དེའི་ཁྲོད་༸སྐུ་ཉིད་ཀྱི་མཐོང་འདོད་དྲན་ཡོད་གང་ཡོད་པ་བཞིན་ཕན་ཐོགས་ཆེན་པོ་བྱུང་སོང་ཞེས་བཀའ་བསྩལ་བ་མ་ཟད།ལྷག་དོན་མོན་པའི་མི་རབས་རྙིང་པ་ཚོ་བརྗེ་འགྲོ་གི་ཡོད་ཀྱང་།མི་རབས་གཞོན་པ་ཚོས་བོད་དོན་ལ་ལྷག་བསམ་རྣམ་དག་འགན་ཁུར་དང་རྒྱབ་སྐྱོར་རྒྱུན་སྐྱོང་གནང་བཞིན་པར་ཡི་རང་བསྔགས་བརྗོད་མཛད་ཡོད་པ་རེད།དེ་བཞིན་༸གོང་ས་མཆོག་གིས་ད་རེས་ཉིན་གསུམ་གྱི་ཆོས་འབྲེལ་ཞུ་ཟིན་རྗེས་མོན་པའི་མང་ཚོགས་ཚོས་དུས་རྒྱུན་སེམས་པ་བཟང་པོ་བྱེད་དགོས་ཞེས་བཀའ་བསྩལ་བ་དང་འབྲེལ།མགོན་པོ་༸གང་ཉིད་མཆོག་གིས་རིང་མིན་ལོ་གཅིག་གཉིས་ནང་སླར་མོན་རྟ་དབང་ཁུལ་དུ་སླར་ཆིབས་བསྒྱུར་མཛད་རྒྱུར་ཞལ་བཞེས་གནང་སོང་།